Hakuja | Frieden valtakunta
Filed under: Valtakunta — Friede @ 6:10 pm
Hyvää ja lämmintä sunnuntaita kaikille! Tällä viikolla meillä ei ole muuta kuin tuo eläinlääkäriasia, ja sekin meni ihan hyvin. Figolle aletaan viikon päästä antamaan kortisonipillereitä sen suutulehduksen takia, mutta ensin pitää antaa rokotusten pari viikkoa vaikuttaa. Me ollaan molemmat oltu terveitä ja iloisia kissoja ja toivomme tilanteen pysyvän sellaisena. Ihminen aloitti loman.
Koska ei ole kovin muuta kerrottavaa, niin otetaan viimeisen vuosineljänneksen aikana tulleita hakuja sitten. Nyt ei oteta niitä, joiden vuoksi Soitetaan Eläinlääkärille Heti, vaan muita. Niitäkin on taas tullut kyllä… Ihmiset, jos kissallanne on terveysongelmia, Google ei osaa auttaa!
Mutta ne haut.
– Hyvää sunnuntaita kuva (hyvää sunnuntaita vain teillekin! Kuvia älkää kuitenkaan nyysikö, ne on meidän)
– no mutta sehän on kätevä (Aivan varmasti, mutta mikä on kätevä?)
– kissa kuorsaa (Figo kuorsaa kyllä, minä en)
– nyt tänään aloitin taas työt (onnea vaan. Työ on suosittu juttu ihmispiireissä, näin kissana en kyllä ymmärrä miksi)
– Maine coon anturat (neuvoisimme kääntymään esimerkiksi Blackien puoleen. Cooneilla on komeat käpälät!)
– Maine coonin kutisevat varpaat (kai nekin kutisee jos kutitetaan! Asiaa voi tiedustella yllämainitusta osoitteesta)
– Pussilakana (Oikein tarpeellinen petivaate. Käy myös kohdennettuun karvanpoistoon.)
– Kissapatsas (ei ole meillä kissapatsaita, paitsi joskus elävä patsas, kts. kuva alla)
Figo elävänä patsaana taas. Tuolla se tarkkailee taas tätä nykyä miltei joka aamu. Katseen suunnassa on parkkipaikka, siellä voi näkyä vaikka mitä. Jopa kissa!
Minä pitäydyn mieluummin auringonpaisteessa ja pehmeällä alustalla. Ihminen alkaa aina höpöttää jotain ihmejuttujaan, kun olen tälleen.
Patsaalle ja auringonpalvojalle rapsutuksia!!
kommentti Kirjoittanut Kirsikka — heinäkuu 7, 2013 @ 6:45 pm
Toimitetaan perille!
kommentti Kirjoittanut Henna — heinäkuu 7, 2013 @ 6:58 pm
Figon postuuri on kovin ylväs, en harmittelisi ollenkaan jos patsas haulla päätyisi tota katselemaan 😉 Ja Frieden kuva, sössötysvaara täälläkin!
kommentti Kirjoittanut Taru — heinäkuu 7, 2013 @ 6:51 pm
Figo kiittää! Se on kyllä ilo silmälle, komea poika (täysin puolueeton mielipide, kröhöm)! Ja tuollainen söpöily on aivan mahdotonta, ei vain voi muuta kuin mennä hipsuttelemaan ja sössöttämään. Ei voi! Tuo korvakin lytyssä ja kaikki!
kommentti Kirjoittanut Henna — heinäkuu 7, 2013 @ 7:01 pm
Friede houkuttelee lepertelemään tuossa asennossa. ❤ Figo on komea! ❤
Mainioita hakuja! 😉
Kollokin kuorsaa. 😉 Kollo suosittelee sukeltamaan pussilakanan alle petaamisen aikana. 😀
kommentti Kirjoittanut Sirpa ja Kollo — heinäkuu 7, 2013 @ 8:41 pm
Mekin suositellaan pussilakanan alle sukeltamista!
kommentti Kirjoittanut Friede ja Figo — heinäkuu 8, 2013 @ 5:00 am
Upea patsas ja kellistelijä. Ei mikään ihme jos sitä jotain omituista sössötystä ja lepertelyä lähtee ihmisen suusta tulemaan kun tuommoisen näkee. Se on geeneihin rakennettu juttu. Kissaihmisellä siis.
kommentti Kirjoittanut Minna ja Myrsky — heinäkuu 7, 2013 @ 8:56 pm
Geeneissä on! Pitää olla ihmisen pahasti rikki, jos ei tuollainen söpöys aiheuta reaktioita.
kommentti Kirjoittanut Henna, Friede ja Figo — heinäkuu 8, 2013 @ 5:02 am
Ihanat kuvat! Meillä on ollut liian paljon ell-käyntejä ja tänään on Helmi sokerirasitustestissä. Huh.
kommentti Kirjoittanut Mamma N ja Hel-mi — heinäkuu 8, 2013 @ 8:17 am
Teillä on kyllä tosiaan ollut liikaa ell-käyntejä! Loppukoon vaivat välittömästi! Ja voimia sokerirasitustestiin, sekin vielä kaiken vaikeuden keskellä… Rohkaisevaa hurinaa teille molemmille!
kommentti Kirjoittanut Henna, Friede ja Figo — heinäkuu 8, 2013 @ 8:45 am
Hauskoja hakuja! Kyllä netti on ihmeellinen 🙂
Ja ihania kuvia, ihan rapsuteltavia, kyllä noille kelpaa leperrellä ❤
Meillä vietetään päiviä parvekkeella ja ruokatilaus tuli Zooplussalta. Nyt riittää taas maisteltavaa! Rauhallisia päiviä täällä.
kommentti Kirjoittanut Pirjo — heinäkuu 8, 2013 @ 8:21 pm
Teillä on sitten selvästikin oikein hyvin asiat! Ja rapsuteltavat ❤
Netti on ihmeellinen paikka. Välillä pitää oikein itsekin googlata oudoimmilla hauilla… Mutta teidänkin blogi saisi kyllä päivittyä 😉
kommentti Kirjoittanut Henna, Friede ja Figo — heinäkuu 9, 2013 @ 6:37 am
Ihmiset hakee mitä ihmeellisempiä asioita netistä.Monetkaan ei arvaa, että ne kaikki sanat jäävät jonnekin muistiin.
Barcelonassa näin ”eläviä patsaita”, niistä varmaan Figokin on saanut vaikutteita. Oikein ylväs patsas ♥. Ja mikä kellistelijä ja pikkuinen karvainen ruttukorva (söpötys alkaa välittömästi). Ei tuollaisia voi vastustaa ♥.
Robertilla ja Sulolla oli oikein mainio päivä eilen, kun pääsivät peräti kolme kertaa ulkoilemaan valjaissa. Ruohon syönti on nyt pop, sekä ötököiden jahtaaminen (narun toisessa päässä on valitettavasti ihmispaino jarruna, kummallista).
kommentti Kirjoittanut AnnaS — heinäkuu 8, 2013 @ 8:37 pm
Ohhoh, teillähän on ollut oikein ulkoilullinen päivä sitten! Se ihmispaino narun päässä on kyllä hankala. Friedekin nuorempana harrasti valjasulkoilua ja moitti hidasta ja kankeaa ihmistä.
Kyllä meidän elävä patsas on ylväs. Ja söpöilyä ei voi vastustaa, sen tietää kaikki kissahenkilöt! Tosin kissojen nyt ei tarvitse edes erikseen ruveta söpöksi, ne on sitä automaattisesti joka ainoa!
kommentti Kirjoittanut Henna, Friede ja Figo — heinäkuu 9, 2013 @ 6:41 am
Helloooo! Blogistanian tuoltapuolen! 🙂 Pikkuhiljaa palaillaan taas mekin takaisin.
Hauskoja hakuja, meidän blogin yksi TOP-hakusana on punapyllypaviaani 😀
Ihmiset muuten todentotta alkaa höpötteleen ihme juttuja aina kun on tolleen! 😮 Mistä on kyse?
kommentti Kirjoittanut Tasha, Adela ja Heron — heinäkuu 10, 2013 @ 8:07 pm
Punapyllypaviaani! 😀 Kaikenlaisia sitä…
Tervetuloa vaan takaisin blogistaniaan. Teitä on kyllä ollut vähän ikäväkin.
Ja se ihmisten höpötys, siitä ei tiedetä mistä on kyse. Ja kun ne tekee sitä molemmat! Ihmiset on outoja.
kommentti Kirjoittanut Henna, Friede ja Figo — heinäkuu 11, 2013 @ 5:35 am